# Projekts

Latvijas Republikas Ministru kabinets

2015. gada Rīkojums Nr.

Rīgā (prot. Nr. .§)

Par integrētu teritoriālo investīciju projektu iesniegumu atlases nodrošināšanas deleģēšanu republikas pilsētu pašvaldībām

1. Saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likums 10.panta otrās daļas 17.punktu un Valsts pārvaldes iekārtas likuma 45.panta pirmo daļu Finanšu ministrijai kā vadošajai iestādei (turpmāk – vadošā iestāde) deleģēt Daugavpils, Jēkabpils, Jelgavas, Jūrmalas, Liepājas, Rēzeknes, Rīgas, Valmieras un Ventspils pilsētas pašvaldībai integrētu teritoriālo investīciju projektu iesniegumu atlases nodrošināšanu Ministru kabineta noteikumos par attiecīgā specifiskā atbalsta mērķa vai tā pasākuma īstenošanu, kuru ietvaros paredzēts atbalsts integrētu teritoriālo investīciju īstenošanai nacionālas nozīmes attīstības centros, šādiem specifiskā atbalsta mērķiem un pasākumam (turpmāk – SAM):

1) 3.3.1.SAM “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām”;

2) 4.2.2.SAM “Atbilstoši pašvaldības integrētajām attīstības programmām sekmēt energoefektivitātes paaugstināšanu un AER izmantošanu pašvaldību ēkās”;

3) 5.6.2.SAM “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām”;

4) 8.1.2.1.pasākums “Modernizēt vispārējās izglītības iestāžu mācību vidi nacionālas nozīmes attīstības centros**”**;

5) 8.1.3.SAM “Palielināt modernizēto profesionālās izglītības iestāžu skaitu”;

6) 9.3.1.1.pasākums “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā”.

2. Vadošajai iestādei noslēgt valsts pārvaldes uzdevuma deleģēšanas līgumu ar šā rīkojuma 1.punktā minētajām pašvaldībām un iekļaut tajā šādus noteikumus:

2.1. pašvaldība nodrošina projektu iesniegumu atlasi saskaņā ar Eiropas Savienības struktūrfondu un Kohēzijas fonda (turpmāk – Eiropas Savienības fondi) ieviešanu regulējošo normatīvo aktu prasībām, ievērojotpašvaldības attīstības programmā un Ministru kabineta noteiktajā kārtībā paredzēto attiecīgā SAM finansējuma un sasniedzamo rādītāju sadalījumu starp nacionālas nozīmes attīstības centriem;

2.2. deleģēto valsts pārvaldes uzdevumu izpilde tiek finansēta normatīvajos aktos par darbības programmas "Izaugsme un nodarbinātība" 2.10. prioritārā virziena „Tehniskā palīdzība „Eiropas Sociālā fonda atbalsts Kohēzijas politikas fondu ieviešanai un vadībai””, 2.11. prioritārā virziena „Tehniskā palīdzība „Eiropas Reģionālās attīstības fonda atbalsts Kohēzijas politikas fondu ieviešanai un vadībai”” un 2.12. prioritārā virziena „Tehniskā palīdzība „Kohēzijas fonda atbalsts Kohēzijas politikas fondu ieviešanai un vadībai”” projektu iesniegumu atlases pirmo kārtu noteiktajā apjomā un kārtībā;

2.3. pašvaldībai ir pienākums ievērot atbildīgās iestādes un vadošās iestādes izstrādātās vadlīnijas, metodiskos un skaidrojošos materiālus attiecībā uz projektu iesniegumu vērtēšanas jomu;

2.4. pašvaldībai ir pienākums nodrošināt datu ievadi Kohēzijas politikas fondu vadības informācijas sistēmā 2014-2020.gadam;

2.5. pašvaldība reizi gadā par iepriekšējo gadu iesniedz vadošajai iestādei ziņojumu par projektu iesniegumu atlases procesu;

2.6. vadošās iestāde deleģētā valsts pārvaldes uzdevuma izpildi regulāri uzrauga un izvērtē;

2.7. pašvaldībai nav tiesību deleģēt valsts pārvaldes uzdevuma citām personām;

2.8. līgums ir spēkāno tā noslēgšanas dienas līdz 2014-2020.gada plānošanas perioda pilnīgam slēgumam.

3. Šā rīkojuma 2. punktā minētajā deleģēšanas līgumā var iekļaut citus noteikumus atbilstoši Valsts pārvaldes iekārtas likumam.

Ministru prezidente L.Straujuma

Finanšu ministrs J.Reirs

24.08.2015 8:31

K.Vamža

472

Finanšu ministrijas

Eiropas Savienības fondu

vadības un kontroles departamenta

Eiropas Savienības fondu tiesiskā nodrošinājuma

nodaļas juriskonsults

tālr.:67083936

e-pasts: [Krists.Vamza@fm.gov.lv](mailto:Krists.Vamza@fm.gov.lv)